paragraph_text: Rođen je u Domašincu u Međimurju, 11. listopada 1946. godine. Odrastao je u Vukovaru, u koji je obitelj došla živjeti iz Međimurja, s još petero braće. Brat Pero i otac Lovro nestali su u ratu u Vukovaru. Imao je još četiri sestre, od kojih dvije i danas služe kao časne sestre kćeri Božjeg milosrđa.<ref>https://www.braniteljski-portal.com/in-memoriam-11-listopada-1946-fra-marko-malovic-jedino-svjetlo-hrvata-u-cetnickom-teroru-u-okupiranom-podunavlju Preuzeto 28. srpnja 2021. Nakon osnovne škole 1961. godine u Zagrebu ulazi u Franjevačko sjemenište. U Franjevački red, u novicijat, ušao je u Cerniku, 25. kolovoza 1963. godine i dobiva redovničko ime fra Marko. Za svećenika je zaređen 25. lipnja 1972. godine u Zagrebu. Kao svećenik bio je na službi u Zagrebu, Bjelovaru, Našicama, Trsatu i Virovitici.<ref>https://ofm.hr/in-memoriam-fra-marko-malovic/ Preuzeto 28. srpnja 2021.